**Opis predmetu zákazky/ Vzor vlastného návrhu plnenia**

Názov predmetu zákazky: **Prostriedky na dekontamináciu a sanáciu na mieste udalosti a/alebo v laboratóriu (ID 71009)**

1. Predmetom zákazky je obstaranie dekontaminačných prostriedkov a príslušenstva na ich použitie, určené na sanačné práce pre zabránenie úniku nebezpečných látok a odstránenie alebo zmiernenie následkov úniku nebezpečných látok. Účelom použitia je rozklad, trvalé naviazanie alebo inhibícia toxických, priemyselných alebo laboratórnych chemikálii a rádiochemikálii.
2. **Hlavný kód CPV:**

42924720-2 Dekontaminačné zariadenia

**Doplňujúci kód CPV:**

39830000-9 Čistiace výrobky

24455000-8 Dezinfekčné prostriedky.

1. **S tovarmi sa požaduje zabezpečiť aj tieto súvisiace služby:**
* dodanie tovaru do miesta dodania,
* vyloženie tovaru v mieste dodania.
1. Verejný obstarávateľ si vyhradzuje právo prevziať iba tovar funkčný, bez zjavných vád, dodaný v kompletnom stave a v požadovanom množstve. V opačnom prípade si vyhradzuje právo nepodpísať dodací list, neprebrať dodaný tovar a nezaplatiť cenu za neprebraný tovar.
2. Tovar musí byť nový, nepoužívaný, zabalený v neporušených obaloch, nepoškodený.
3. Tovar nesmie byť recyklovaný, repasovaný, renovovaný.
4. Verejný obstarávateľ požaduje na dodaný tovar min. 24 mesačnú záručnú dobu garantovanú výrobcom, pokiaľ na záručnom liste nie je vyznačená dlhšia záručná doba podľa záručných podmienok výrobcu. Záručná doba začína plynúť dňom prevzatia predmetu zmluvy na základe dodacieho listu.
5. Verejný obstarávateľ požaduje pre všetky typy dodávok odovzdanie dokumentácie – návod na použitie/manuál pre obsluhu v slovenskom alebo českom jazyku, záručné listy, iné doklady podľa druhu tovaru.
6. **Lehota plnenia je:**

do **60 dní** odo dňa nadobudnutia účinnosti kúpnej zmluvy.

1. **Miestami dodania sú:**

Položka č. 1 (20 kg/l), Položka č. 2 (20 l), Položka č. 3 (1 súprava), Položka č. 4 (40kg), Položka č. 5 (1 balenie):

* Kontrolné chemické laboratórium CO v Nitre, Plynárenská 25, 949 01 Nitra

Položka č. 1 (20 kg/l), Položka č. 2 (20 l), Položka č. 3 (1 súprava), Položka č. 4 (40kg), Položka č. 5 (1 balenie):

* Kontrolné chemické laboratórium CO v Slovenskej Ľupči, Príboj 559, 976 13 Slovenská Ľupča

Položka č. 1 (20 kg/l), Položka č. 2 (20 l), Položka č. 3 (1 súprava), Položka č. 4 (40kg), Položka č. 5 (1 balenie):

* Kontrolné chemické laboratórium CO v Jasove, Ku kachličkárni 653/9, 044 23 Jasov.
1. **Technická špecifikácia predmetu zákazky s odôvodnením obstarania konkrétnych tovarov:**

Všetky technické parametre/funkcionality, resp. vlastnosti požadovaného predmetu zákazky uvedené v tabuľke nižšie predstavujú minimálne požiadavky, ktoré musia byť splnené vo vlastnom návrhu plnenia uchádzača.

|  |  |
| --- | --- |
| **Požadovaná min. technická špecifikácia, parametre a funkcionality určené verejným obstarávateľom** | **Vlastný návrh plnenia**(doplní uchádzač)**Požaduje sa uviesť skutočnú špecifikáciu ponúkaného predmetu zákazky – výrobcu, typové označenie a technické parametre.****V prípade číselnej hodnoty uviesť jej skutočnú hodnotu** |
| **Položka č. 1 – Dekontaminačné činidlá s odmorovacím, odmasťovacím a chelatačným účinkom pre použitie na techniku a priestor** |
| **Výrobca:** |  |
| **Typové označenie:** |  |
| **Množstvo:** | **60 kg/l (20 kg/l pre každé miesto dodania)** |
| **Popis balenia:** | Objem samostatného balenia**:** 1 kilogram/liter (prášková alebo kvapalná látka).Určené na prípravu pracovných roztokov. |  |
| **Vlastnosti:** | prípravok musí byť určený na odstránenie povrchovej a plošnej kontaminácie chemickými a rádioaktívnymi látkami |  |
| **Oblasť použitia:** | musí zahŕňať dekontamináciu priestorov, povrchov, detekčnej techniky, pracovného príslušenstva a vozidiel alebo podobnej techniky |  |
| **Spôsob aplikácie:** | prípravok musí byť možné aplikovať postrekom po príprave pracovného roztoku |  |
| **Spektrum účinnosti:** | prípravok alebo spektrum prípravkov musí zabezpečiť chemický rozklad kontaminantu, chelatačný účinok pre pohltenie ťažkých kovov vrátane rádioaktívnych prvkov, a účinok povrchovo aktívnych látok pre efektívny oplach z povrchov pri mokrej dekontaminácii |  |
| **Dekontaminačný účinok musí pôsobiť na nasledovné spektrum kontaminantov:** | toxické priemyselné chemikálie, agrochemikálie zo skupiny pesticídov a bojové chemické látky (napr. organické zlúčeniny kyseliny fosforečnej) |  |
| nepolárne látky a látky s vysokou afinitou k povrchom vrátane polycyklických aromatických uhľovodíkov, bifenylov a ich halogénderivátov |  |
| anorganické soli ťažkých kovov vrátane rádioaktívnych látok |  |
| **Návrh riešenia:** | musí pozostávať najviac zo štyroch druhov prípravkov podľa uvedeného spektra požadovaného účelu použitia a účinnosti prípravku, vrátane oplachového roztoku pre zmytie reakčných produktov dekontaminácie.  |  |
| **Certifikácia:** | certifikát účinnosti pre ochranu voči chemickým a rádioaktívnym látkam v zmysle certifikačného kódu NSN pre NATO (certifikát výrobku predložený v rámci ponuky) |  |
| **Položka č. 2 - Príručné dekontaminačné činidlá určené na detekčné prístroje a osobné ochranné pracovné prostriedky** | **Požaduje sa uviesť skutočnú špecifikáciu ponúkaného predmetu zákazky – výrobcu, typové označenie a technické parametre.****V prípade číselnej hodnoty uviesť jej skutočnú hodnotu** |
| **Výrobca:** |  |
| **Typové označenie:** |  |
| **Množstvo:** |  **60 litrov (20 l pre každé miesto dodania)** |
| **Popis balenia:** | Objem samostatného balenia najviac do 1,5 litra kvapalnej látky. Určené na priamu aplikáciu.Balené vo forme ručného postrekovača alebo spreja. |  |
| **Vlastnosti:** | prípravok musí byť určený na odstránenie povrchovej kontaminácie na ručnej prenosnej detekčnej technike, na malých pracovných povrchoch a na osobných ochranných pracovných prostriedkoch |  |
| **Spektrum účinnosti:** | prípravok alebo spektrum prípravkov musí zabezpečiť chemický rozklad kontaminantu, chelatačný účinok pre pohltenie ťažkých kovov vrátane rádioaktívnych prvkov, a účinok povrchovo aktívnych látok pre efektívny oplach alebo utretie reakčných produktov dekontaminácie |  |
| **Dekontaminačný účinok musí pôsobiť na nasledovné spektrum kontaminantov:** | toxické priemyselné chemikálie, agrochemikálie zo skupiny pesticídov a bojové chemické látky (napr. organické zlúčeniny kyseliny fosforečnej) |  |
| nepolárne látky a látky s vysokou afinitou k povrchom vrátane polycyklických aromatických uhľovodíkov, bifenylov a ich halogénderivátov |  |
| anorganické soli ťažkých kovov vrátane rádioaktívnych látok |  |
| **Návrh riešenia:** | musí pozostávať najviac zo štyroch druhov prípravkov podľa uvedeného účelu použitia a spektra požadovanej účinnosti |  |
| **Certifikácia:** | certifikát účinnosti pre ochranu voči chemickým a rádioaktívnym látkam v zmysle certifikačného kódu NSN pre NATO (certifikát výrobku predložený v rámci ponuky) |  |
| **Položka č. 3 - Dekontaminačné pomôcky pre poskytnutie prvej pomoci** | **Požaduje sa uviesť skutočnú špecifikáciu ponúkaného predmetu zákazky – výrobcu, typové označenie a technické parametre.****V prípade číselnej hodnoty uviesť jej skutočnú hodnotu** |
| **Výrobca:** |  |
| **Typové označenie:** |  |
| **Množstvo:** | **3 súpravy (1 súprava pre každé miesto dodania)** |
| **Popis balenia:**  | Dekontaminačné prostriedky a pomôcky v malých baleniach určených pre osobnú výbavu personálu. Môžu pozostávať z dekontaminačných činidiel v rôznych skupenstvách, formách balenia a aplikácie.  |  |
| **Vlastnosti:** | prostriedky na dekontamináciu osôb v prípade zasiahnutia nebezpečnou látkou |  |
| **Jedna súprava osobných dekontaminačných prostriedkov pre poskytnutie prvej pomoci pozostáva z nasledovných prípravkov:** | 12 kusov utierky alebo utieracie rukavice na dekontamináciu povrchov alebo aj na telo, zložené z mikrovlákna s prídavkom dekontaminačných látok, určené na odstránenie kontaminácie spôsobenej chemickou alebo rádioaktívnou látkou |  |
| 3 kusy príručný prostriedok na poskytnutie prvej pomoci pri zasiahnutí očí a očnej sliznice (očná sprcha) – minimálny objem 500 ml na 1 kus |  |
| 12 kusov dekontaminačný roztok balený vo fľaške alebo v spreji s možnosťou aplikácie na pokožku – minimálny objem 200 ml na 1 kus |  |
| **Certifikácia:** | certifikát účinnosti pre ochranu voči chemickým a rádioaktívnym látkam v zmysle certifikačného kódu NSN pre NATO (certifikát výrobku predložený v rámci ponuky) |  |
| **Položka č. 4 - Zásypové látky** | **Požaduje sa uviesť skutočnú špecifikáciu ponúkaného predmetu zákazky – výrobcu, typové označenie a technické parametre.****V prípade číselnej hodnoty uviesť jej skutočnú hodnotu** |
| **Výrobca:** |  |
| **Typové označenie:** |  |
| **Množstvo:** |  **120 kg (40 kg pre každé miesto dodania)** |
| **Popis balenia:**  | Hmotnosť jedného samostatného balenia 5 alebo 10 kilogramov. Balenie musí byť vo forme vedra alebo nádoby so širokým hrdlom umožňujúcim aplikáciu pomocou lopatky. Uzáver balenia musí byť opakovane uzatvárateľný, zabezpečujúci stabilitu a trvanlivosť zásypovej látky aj dlhodobo po prvotnom otvorení balenia (napr. ochranu proti vlhkosti, svetlu, vzdušnému kyslíku a pod. v závislosti od charakteru prípravku).  |  |
| **Vlastnosti:** | prípravok vo forme jemne mletého prášku s vysokou absorpčnou a adsorpčnou kapacitou s veľkým povrchom (napr. jemne mletá kremelina, bentonit, zeolit, alebo špeciálne ílovité materiály) |  |
| prípravok musí byť určený na zasypanie a sorpciu nebezpečných látok a ich chemický rozklad sorbentom alebo ďalšími zložkami prípravku |  |
| účinný na organické rozpúšťadlá, toxické látky, žieraviny, nepolárne látky olejové a voskové a polycyklické aromatické uhľovodíky |  |
| **Návrh riešenia:** | musí pozostávať najviac z dvoch druhov zásypových prípravkov účinných pre uvedené typy kontaminantov |  |
| **Položka č. 5 - Dekontaminačné lepiace fólie** | **Požaduje sa uviesť skutočnú špecifikáciu ponúkaného predmetu zákazky – výrobcu, typové označenie a technické parametre.****V prípade číselnej hodnoty uviesť jej skutočnú hodnotu** |
| **Výrobca:** |  |
| **Typové označenie:** |  |
| **Množstvo:** | **3 balenia (1 balenie pre každé miesto dodania)** |
| **Popis balenia:**  | Minimálne 20 fólií v jednom balení.Rozmer jednej fólie/rohože minimálne 40x50 cm. |  |
| **Vlastnosti:** | lepiace fólie na princípe podlahovej dekontaminačnej rohože na odstránenie povrchovej kontaminácie najmä rádioaktívnymi látkami spôsobom suchej dekontaminácie |  |
| určený na použitie pri kontrole výstupu z kontaminovaného priestoru |  |

*Táto časť súťažných odkladov bude tvoriť neoddeliteľnú súčasť rámcovej dohody ako príloha č. 1, ktorú uzatvorí verejný obstarávateľ s úspešným uchádzačom.*

OSTATNÉ POŽIADAVKY NA PREDMET ZÁKAZKY

**Verejný obstarávateľ požaduje predložiť v rámci ponuky**:

1. certifikát účinnosti pre ochranu voči chemickým a rádioaktívnym látkam v zmysle certifikačného kódu NSN pre NATO (naskenovaný originál alebo naskenovaná overená kópia) pre položku č. 1, č. 2 a č. 3.

Uvedené dokumenty musia byť predložené v slovenskom jazyku alebo českom jazyku. Ak je doklad alebo dokument vyhotovený v cudzom jazyku, predkladá sa spolu s jeho **úradným prekladom** do slovenského jazyka; to neplatí pre ponuky, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do slovenského jazyka.

**Možnosť predkladania ekvivalentov:**

Predmet zákazky v celom rozsahu je opísaný tak, aby bol presne a zrozumiteľne špecifikovaný. Ak sa niektorá z technických požiadaviek odvolávala (priamo i nepriamo) na konkrétny typ produktu, alebo konkrétneho výrobcu, výrobný postup, obchodné označenie, technické normy, patent, typ, oblasť alebo miesto pôvodu alebo výroby, verejný obstarávateľ umožňuje nahradiť takýto produkt ekvivalentným produktom alebo ekvivalentom technického riešenia pod podmienkou, že ekvivalentný produkt alebo ekvivalentné technické riešenie bude spĺňať kvalitatívne, technické, funkčné požiadavky na rovnakej a vyššej úrovni, ako je uvedené v tejto časti súťažných podkladoch, túto skutočnosť však musí preukázať uchádzač vo svojej ponuke tzn. uchádzač je povinný s ponukou predložiť technický list a kartu bezpečnostných údajov tohto produktu, ktorej súčasťou bude aj vypracovaná analýza zloženia produktu, ktorá preukáže, že ním navrhovaný ekvivalent spĺňa rovnaké alebo lepšie parametre ako sú minimálne požiadavky uvedené v súťažných podkladoch resp. v opise predmetu zákazky. Verejný obstarávateľ si vyhradzuje právo neakceptovať navrhovaný ekvivalentný produkt v prípade, ak navrhovaný produkt nespĺňa minimálne technické parametre. Pri návrhu na použitie iných ekvivalentných produktov, ako sú uvedené v opise predmetu zákazky je dôkazné bremeno o vhodnosti navrhovaného produktu na strane uchádzača.